
PATVIRTINTA
Šakių rajono savivaldybės
administracijos direktoriaus
2025 m.                      d. įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS
 SLAVIKŲ SENIŪNIJA 

2025-ŲJŲ METŲ VEIKLOS PLANAS

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
Slavikų seniūnijos misija – savivaldybės priskirtoje teritorijoje organizuoti ir įgyvendinti savivaldybės institucijų priimtus sprendimus, administruoti priskirtų paslaugų teikimą gyventojams, kokybiškai vykdyti seniūnijai deleguotas funkcijas, išsiaiškinti seniūnijos gyventojų poreikius bei rūpintis jų įgyvendinimu.
Slavikų seniūnijos vizija – seniūnijos infrastruktūros gerinimas, liaudies tradicijų bei paveldo išsaugojimas ir puoselėjimas, gyventojų bendruomeniškumo skatinimas, teigiamo seniūnijos įvaizdžio kūrimas, sveika, saugi ir patogi gyvenamoji aplinka seniūnijos bendruomenės nariams. 

STRATEGINIAI TIKSLAI IR UŽDAVINIAI

Šakių rajono savivaldybės 2025–2027 metų strateginiame veiklos plane numatyti veiklos prioritetai yra tapatintini su Šakių rajono savivaldybės 2025–2035 metų strateginiame plėtros plane suformuluotais tikslais:
-	Skatinti ekonominę plėtrą ir užtikrinti teritorijų vystymą;
-	Didinti švietimo ir kultūros paslaugų prieinamumą ir kokybę;
-	Didinti socialinę gerovę;
-	Stiprinti vietos savivaldą.
Atsižvelgiant į Šakių rajono savivaldybės prioritetus, Šakių rajono savivaldybės administracijos Slavikų seniūnijos uždaviniai yra:
·   Formuoti šiuolaikinę susisiekimo infrastruktūrą;
· Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams;
· Mažinti socialinės dezintegracijos ir skurdo prielaidas;
· Užtikrinti savivaldybės funkcijų ir įsipareigojimų vykdymą;
· Gerinti viešojo valdymo praktiką.
Šakių rajono savivaldybės 2025–2027 metų strateginis veiklos planas parengtas remiantis Šakių rajono savivaldybės 2025–2035 metų strateginiu plėtros planu, patvirtintu Šakių rajono savivaldybės tarybos 2024 m. gruodžio 20 d. sprendimu Nr. T-402 „Dėl Šakių rajono savivaldybės 2025–2035 metų strateginio plėtros plano patvirtinimo“. Šakių rajono savivaldybės 2025–2035 metų strateginiame plėtros plane nustatyti Šakių rajono savivaldybės plėtros tikslai, uždaviniai ir jų stebėsenos rodikliai.

2025 M. STRATEGINIUS UŽDAVINIUS ĮGYVENDINANČIOS PROGRAMOS

Šakių rajono savivaldybės administracijos Slavikų seniūnija, vykdydama savo veiklą, prisidės prie Šakių rajono savivaldybės 2025–2027 metų strateginio veiklos plano šių programų įgyvendinimo:
1. Teritorijų vystymo ir ekonominės aplinkos gerinimo programa (kodas 001);
2. Sveikatos stiprinimo ir socialinės integracijos didinimo programa (kodas 003);
3. Valdymo programa (kodas 004).

VEIKLOS APŽVALGA PAGAL SENIŪNIJOS METINĮ VEIKLOS PLANĄ

Seniūnijos funkcijos: seniūnas savivaldybės mero ar administracijos direktoriaus pavedimu rengia ir teikia mero potvarkių arba administracijos direktoriaus įsakymų projektus seniūnijos klausimais, priima gyventojus socialinės paramos ir paslaugų klausimais, rūpinasi kultūros – istorijos paminklų priežiūra, renka jo kompetencijai priskirtus statistikos duomenis, išduoda įvairias pažymas seniūnijos gyventojams, vykdo gyventojų deklaravimo funkciją, organizuoja seniūnijos gyventojų sueigas, organizuoja kapinių priežiūrą, išduoda leidimus laidoti, atlieka įstatymų nustatyta tvarka notarinius veiksmus. Seniūnija rūpinasi vietinės reikšmės kelių būkle, nustatyta tvarka teikia valstybės ir savivaldybės institucijoms statistines žinias ir ataskaitas, atlieka kitas valdybos sprendimu, mero potvarkiu ar administracijos direktoriaus įsakymus deleguotas funkcijas.
Seniūnijoje, 2025 m. sausio 1 d. duomenimis, savo gyvenamąją vietą deklaravo 504 gyventojai. Šakių rajono savivaldybės mero 2023 m. rugsėjo 26 d. potvarkiu Nr. MT-238 „Dėl Šakių rajono savivaldybės Slavikų seniūnijos suskirstymo (sugrupavimo) į seniūnaitijas“, Slavikų seniūnijoje patvirtintos 3 seniūnaitijos: Slavikų, Šilgalių ir Žiūrių - Būtviliškių.

DUOMENYS APIE SENIŪNIJĄ

	Eil.nr.
	Pavadinimas
	Vienetai
	Kiekis

	1.
	Seniūnijos plotas
	ha
	7079

	2.
	Bendras kelių ir gatvių ilgis
	km
	37

	3.
	Valomų gatvių ir kelių ilgis
	km
	37

	4.
	Gatvių skaičius
	vnt.
	8

	5.
	Tvarkomų kapinių skaičius
	vnt.
	6

	6.
	Veikiančios kapinės
	vnt.
	1

	7.
	Lankytinų vietų seniūnijoje
	vnt.
	4

	8.
	Gatvių apšvietimo šviestuvų skaičius
	vnt.
	69

	9.
	Seniūnijos prižiūrimų teritorijų plotas
	ha
	14,4



PLANUOJAMI SLAVIKŲ SENIŪNIJOS 2025 METŲ VEIKLOS PLANO REZULTATAI

Įgyvendinant Slavikų seniūnijos 2025 metų veiklos planą bus siekiama prisidėti prie Šakių rajono savivaldybės 2025–2035 metų strateginiame plėtros plane numatytų tikslų įgyvendinimo:
· Skatinti ekonominę plėtrą ir užtikrinti teritorijų vystymą;
· Didinti švietimo ir kultūros paslaugų prieinamumą ir kokybę;
· Didinti socialinę gerovę;
· Stiprinti vietos savivaldą.
Slavikų seniūnija 2025 m. įgyvendina:
· Šakių rajono savivaldybės 2025–2027 metų strateginio veiklos plano programos Kodas 001 „Teritorijų vystymo ir ekonominės aplinkos gerinimo programa“ seniūnijos uždavinio „Formuoti šiuolaikinę susisiekimo infrastruktūrą“ priemonę „Kelių ir gatvių kokybės užtikrinimas“. Įgyvendinant šią priemonę pagal poreikį bus lyginami ir žvyruojami seniūnijos keliai su žvyro danga. Prižiūrimi apie 37 kilometrai seniūnijai priskirtų kelių tvarkant pakeles, valant sniegą, barstant žvyro-druskos mišinį esant blogoms eismo sąlygoms šaltuoju metų laiku. Bus vykdomas  duobių užtaisymas gatvėse su asfalto danga, inicijuojamas avarinių kelio pralaidų keitimas. Siekiama perimti kelio Šilgaliai–Juškakaimiai atkarpą iš AB ,,Via Lietuva“, kad kelių priežiūra vyktų sistemingai.
· Šakių rajono savivaldybės 2025–2027 metų strateginio veiklos plano programos Kodas 001 „Teritorijų vystymo ir ekonominės aplinkos gerinimo programa“ seniūnijos uždavinio „Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams“ priemonę „Aplinkotvarkos ir atliekų tvarkymo sistemos gerinimas“. Įgyvendinant šią priemonę bus atliekami šaligatvių, gatvių priežiūros ir valymo darbai. Želdinių plotai bus prižiūrimi ir tvarkomi pagal poreikį, vykdomi kapinių ir kitų saugomų bei turinčių išliekamąją vertę objektų tvarkymo pagalbiniai darbai, teritorijos aplink visuomeninius pastatus priežiūra. Vykdoma gatvių ir kitų viešų vietų apšvietimo paslaugų priežiūra. Seniūnija rūpinsis, kad prie Slavikų mst. (kaimo) civilinių kapinių atliekos būtų teisingai rūšiuojamos ir tinkamai atliekami atliekų išvežimo darbai. 2025 m. planuojama, kad mišrių atliekų išvežamas kiekis mažės, nes atnaujinus sutartį su UAB „Marijampolės apskrities atliekų tvarkymo centras“ mišrių atliekų konteinerių kiekis sumažintas iki vieno, dėl to rūšiavimui bus skiriamas dar didesnis dėmesys. Asignavimų dalis naudojama mokant darbo užmokestį aplinkos priežiūros darbuotojams. Išlaikoma, remontuojama aplinkos priežiūros technika, bei patalpos, skirtos jai laikyti. Pavykus 2025 m. sutaupyti šiai priemonei skirtų lėšų, planuojama jas nukreipti naujai įrengiant Bažnyčios gatvės Slavikų kaime apšvietimą.
· Šakių rajono savivaldybės 2025–2027 metų strateginio veiklos plano programos Kodas 003 „Sveikatos stiprinimo ir socialinės integracijos didinimo programa“ seniūnijos uždavinio „Mažinti socialinės dezintegracijos ir skurdo prielaidas“ priemonę „Savivaldybės gyventojų užimtumo skatinimas“. Įgyvendinant šią priemonę bus įdarbintas 1 seniūnijoje gyvenantis asmuo, registruotas užimtumo tarnyboje. Pasitelkus šį darbuotoją bus atliekami kelių, pėsčiųjų takų, pakelių bei viešojo naudojimo teritorijų tvarkymo ir priežiūros, apželdinimo ir želdinių priežiūros seniūnijose laikino pobūdžio darbai.
· Šakių rajono savivaldybės 2025–2027 metų strateginio veiklos plano programos Kodas 003 „Sveikatos stiprinimo ir socialinės integracijos didinimo programa“ seniūnijos uždavinio „Mažinti socialinės dezintegracijos ir skurdo prielaidas“ priemonę „Finansinės pagalbos ir materialinės paramos teikimas savivaldybės gyventojams“. Įgyvendinant šią priemonę bus priimami prašymai ir konsultuojami seniūnijos gyventojai socialinių išmokų ir paslaugų klausimais, pagal poreikį vertinamos gyventojų buities ir gyvenimo sąlygos. Numatyta, atsiradus poreikiui, skirti socialinę pašalpą seniūnijos seniūno skyrimu. Priimant seniūnijos gyventojus socialiniais klausimais bus dirbama su nekilnojamojo turto registrų sistema, informacine sistema PARAMA ir socialinės paramos šeimai informacine sistema „SPIS“. Organizuojamas visuomenei naudingų darbų atlikimas asmenims, kurie gauna socialinę pašalpą. Dalį šios priemonės lėšų planuojama panaudoti įsigyjant darbo priemones visuomenei naudingai veiklai atlikti.
· Šakių rajono savivaldybės 2025–2027 metų strateginio veiklos plano programos Kodas 004 „Valdymo programa“ seniūnijos uždavinio „Užtikrinti savivaldybės funkcijų ir įsipareigojimų vykdymą“ priemonę „Savivaldybės valdymo ir funkcionalumo užtikrinimas“. Įgyvendinant šią priemonę 2025 metais asignavimai bus naudojami einamoms seniūnijos valdymo reikmėms, t. y. tarnybinio automobilio išlaikymui, administracinių patalpų komunalinių paslaugų išlaidoms padengti, informacinių technologijų ir kanceliarinių prekių įsigijimui, Slavikų seniūnijos reprezentacijai švenčių ir renginių metu. Bus siekiama, kad seniūnijos darbuotojai keltų kvalifikacines žinias, dalyvaudami mokymuose, seminaruose. Bus atliekami seniūnijos administracinio pastato remonto baigiamieji darbai apšiltinus pamatą bei keičiama lietaus vandens nuvedimo sistema.
· Šakių rajono savivaldybės 2025–2027 metų strateginio veiklos plano programos Kodas 004 „Valdymo programa“ seniūnijos uždavinio „Gerinti viešojo valdymo praktiką“ priemonę „Administracinės naštos mažinimo priemonių įgyvendinimas (priemonių planas)“. Įgyvendinant šią priemonę, vadovaujantis raštvedybos taisyklėmis, bus tvarkomi seniūnijos siunčiami, gaunami ir vidaus dokumentai, vykdomas susirašinėjimas su įvairiomis institucijomis įstaigos veiklos klausimais, išduodamos pažymos juridiniams faktams patvirtinti, leidimai laidoti, nuolat vykdoma gyvenamosios vietos deklaravimo funkcija, atliekami notariniai veiksmai bei rengiamos rekomendacijos gauti leidimui dėl saugotinų medžių ir krūmų kirtimo, persodinimo ar kitokio pašalinimo, genėjimo darbams.  Bus dirbama su Gyvenamosios vietos deklaravimo sistema (MGVDS), VĮ Registrų centro NTR duomenų baze, Dokumentų valdymo sistema (KONTORA DVS), Personalo valdymo sistema (PERSONALAS), Viešųjų pirkimų sistema (VIPIS), Sąskaitų administravimo bendrąja informacinė sistema (SABIS) ir Sutarčių valdymo sistema (SVS). Bus siekiama, kad gyventojai būtų aptarnaujami ir gautų jiems reikalingas pažymas bei leidimus greičiau nei nustatyta teisės aktuose. 
Įgyvendinant 2025 metų veiklos planą bus užtikrinamas priskirtos teritorijos bendruomenės viešųjų poreikių ir interesų tenkinimas ir seniūnijos funkcijų vykdymas. Kartu su seniūnijos teritorijoje gyvenančiais ir dirbančiais seniūnaičiais, ūkininkais, bendruomenių atstovais, konsultuodamiesi su savivaldybės administracijos skyrių specialistais, aktyviai dalyvausime įgyvendinant valstybės ir savivaldybės institucijų sprendimus. Seniūnija įsipareigoja laiku planuoti ir efektyviai naudoti finansinius, žmogiškuosius bei materialinius išteklius, apibendrinti statistinius metų veiklos duomenis ir pateikti juos veiklos ataskaitoje savivaldybės administracijos direktoriui.
 Seniūnijos funkcijos:
· tvarko gyvenamosios vietos deklaravimo duomenų ir gyvenamosios vietos nedeklaravusių asmenų apskaitą, išduoda seniūnijos aptarnaujamos teritorijos gyventojams Lietuvos Respublikos gyvenamosios vietos deklaravimo įstatyme nustatytus, taip pat įstatymuose numatytus kitus faktinę padėtį patvirtinančius dokumentus;
· registruoja žemės, vandens telkinių, miško sklypų savininkų, valdytojų ir naudotojų pranešimus apie medžiojamųjų gyvūnų ir griežtai saugomų rūšių laukinių gyvūnų padarytą žalą ir teikia duomenis savivaldybės administracijos direktoriui;
· Vyriausybės nustatyta tvarka išduoda leidimus laidoti, bei seniūnijos aptarnaujamoje teritorijoje atlieka kapinių priežiūrą;
·  dalyvauja organizuojant viešųjų paslaugų teikimą ir (arba) prižiūrint, kaip teikiamos viešosios paslaugos, teikia pasiūlymus savivaldybės administracijai dėl viešųjų paslaugų teikimo gerinimo;
· dalyvauja rengiant ir įgyvendinant gyventojų užimtumo programas;
· dalyvauja organizuojant viešuosius darbus ir visuomenei naudingą veiklą;
· dalyvauja vykdant socialinės paramos teikimą ir socialinių išmokų, pašalpų mokėjimą bei kontrolę;
· dalyvauja vertinant atskirų šeimų (asmenų) gyvenimo sąlygas bei poreikius ir surašant buities ir gyvenimo sąlygų patikrinimo aktą, teikia savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvauja vykdant vaiko teisių apsaugą, užtikrina prevencinės pagalbos vaikui ir šeimai organizavimą, socialinių, švietimo, sveikatos priežiūros įstaigų bei kitų įstaigų teikiamų paslaugų koordinavimą ir darbą su socialinę riziką patiriančiomis šeimomis;
· renka ir merui teikia duomenis, reikalingus savivaldybės teritorijoje gyvenančių vaikų apskaitai;
· dalyvauja organizuojant Respublikos Prezidento, Seimo rinkimus, rinkimus į Europos Parlamentą, savivaldybės tarybos, mero rinkimus ir referendumus;
· dalyvauja organizuojant vietos gyventojų apklausas, atliekant gyventojų ir būstų, kitus visuotinius surašymus;
· dalyvauja organizuojant ir įgyvendinant civilinę saugą;
·  teisės aktų nustatyta tvarka dalyvauja įgyvendinant valstybės perduotas funkcijas žemės ūkio srityje;
· dalyvauja rengiant ir įgyvendinant vietos veiklos grupių programas ir vietos plėtros strategijas;
· dalyvauja organizuojant gyventojų sporto ir kultūros renginius;
· dalyvauja kuriant ir įgyvendinant informacinės visuomenės plėtros programas;
· atlieka kitas įstatymų ir teisės aktų nustatytas funkcijas.
Įgyvendinant Slavikų seniūnijos 2025 m. veiklos plane iškeltus uždavinius, vykdant savarankiškąsias ir valstybės deleguotas funkcijas, seniūnijos gyventojai bus aptarnaujami laiku ir kokybiškai. Jiems bus suteikiama reikalinga informacija, išduodamos pažymos, suteikiama reikalinga socialinė pagalba, deklaruojama gyvenamoji vieta ir kitos funkcijos bei kuriama saugi, švari aplinka bendruomenės nariams.


Seniūnas	Redas Juškaitis
